Medicul chinez care a încercat să avertizeze lumea în privința coronavirsului din Wuhan a murit.
Medicul Li Wenliang a fost spitalizat pe 12 ianuarie, după ce a luat noul virus. Doctorul Li Wenliang a fost interogat de autoritatea locală pentru Sănătate şi de Poliţia din oraşul Wuhan. OMS: "Suntem profund îndureraţi".
Medicul chinez Li Wenliang, anchetat pentru că avertizase publicul asupra riscurilor unei epidemii precum cea de SARS, a murit joi, din cauza coronavirusului, relatează CNN.Li Wenliang avertizase în decembrie 2019 că există riscuri privind izbucnirea unei epidemii similare cu cea generată de Sindromul Respirator Acut Sever (SARS). Doctorul Li Wenliang a fost interogat de autoritatea locală pentru Sănătate şi de Poliţia din oraşul Wuhan, fiind suspectat de "răspândirea de zvonuri în mediul online" şi de "perturbarea ordinii sociale".Li Wenliang a încercat să avertizeze lumea în privința coronavirsului. Sursă foto: ProfimediaMedicul a fost spitalizat pe 12 ianuarie, după ce a luat noul virus 2019nCoV de la un pacient. Li Wenliang a decedat joi.Pe 30 decembrie 2019, Li Wenliang le-a spus prietenilor săi să își avertizeze discret cunoscuții. La câteva ore, mesajul său s-a viralizat."Suntem profund îndureraţi de moartea doctorului Li Wenliang. Trebuie să remarcăm cu toţii munca sa în cazul virusului 2019nCoV", a reacţionat Organizaţia Mondială a Sănătăţii (OMS).Bilanțul noului coronavirus a ajuns la 564 de morți și peste 27.000 de cazuri de infecțieCel puțin 564 de persoane au murit la nivel global ca urmare a infecției cu noul coronavirus, după ce au fost înregistrate 70 de noi decese în provincia Hubei.Autoritățile au confirmat de asemenea 2,987 de cazuri noi de infecție. În total, 14,314 de pacienți au fost internați în spital în Hubei, dintre care 756 se află în stare gravă.La nivel global au fost confirmate 27,602 de cazuri de coronavirus, dintre care 27,378 sunt în China. Taiwanul a acuzat Beijingul că oferă informații eronate OMS-ului în legătură cu epidemia.